
CONSILIUL JUDEŢEAN
HOTĂRÂRE

privind aprobarea Programului Cadru de implementare a Strategiei de dezvoltare a județului Bistriţa-Năsăud pentru perioada 
2014-2020

Consiliul Judeţean Bistriţa-Năsăud întrunit în şedinţă ordinară, în prezenţa președintelui și a 28 consilieri judeţeni;
Având în vedere:

- expunerea de motive nr. IX/282 din 06.01.2106 a președintelui Consiliului Județean Bistriţa-Năsăud;

- raportul comun nr. 389 din 11.01.2016 al Direcției Dezvoltare Durabilă și Relații Externe și Arhitectului Șef din cadrul Consiliului Județean Bistriţa-Năsăud;
- Avizul nr. 2 din 16.07.2015 al Comisiei tehnice de amenajare a teritoriului și urbanism din cadrul Consiliului Județean Bistrița-Năsăud;
- prevederile Ordonanţei de Urgenţă nr. 28/10.04.2013 pentru aprobarea Programului naţional de dezvoltare locală, cu modificările și completările ulterioare;
- prevederile Programul Național de Dezvoltare Rurală pentru perioada 2014-2020 aprobat de Comisia Europeană aprobat prin Decizia nr. C (2015) 3508 din 26 mai 2015;
- prevederile Programul Operațional Regional (POR) pentru perioada 2014-2020 aprobat de Comisia Europeană (CE) prin Decizia C (2015) 4272/23.06.2015;
- prevederile art. 25, lit. g) din Legea nr. 273/2006 privind finanțele publice locale, cu modificările și completările ulterioare;

- prevederile art. 1-6, art. 23, art. 24^1 lit. (a) din Legea nr. 350/2001 privind amenajarea teritoriului și urbanismul, cu modificările și completările ulterioare;
- prevederile cap. 4 din Legea 195/2006 - Legea-cadru a descentralizării;

- prevederile Legii nr. 199/1997 pentru ratificarea Cartei europene a autonomiei locale, adoptată la Strasbourg pe 15 octombrie 1985;
- prevederile Legii nr. 351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localități, cu modificările și completările ulterioare;
- prevederile Legii nr. 339/2015 - Legea bugetului de stat pe anul 2016;
- Hotărârea Consiliului Județean Bistrița-Năsăud nr. 174/19.12.2013 privind aprobarea Strategiei de dezvoltare a județului Bistriţa-Năsăud pentru perioada 2014-2020;

- Hotărârea Consiliului Județean Bistrița-Năsăud nr. 150/26.11.2014 privind aprobarea Proiectului Acordului de parteneriat interinstituțional și - Regulamentului de funcționare al parteneriatului interinstituțional pentru dezvoltarea durabilă a județului Bistrița-Năsăud pentru perioada 2014-2020;
- Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii ale aparatului de specialitate al Consiliului Judeţean Bistriţa-Năsăud pentru anul 2015, cu modificările și completările ulterioare;

- Hotărârea Consiliului Judeţean Bistriţa-Năsăud nr. 161/2014 privind constituirea Consiliului Tehnico - Economic (CTE) ca organ consultativ la nivelul Consiliului Judeţean Bistriţa-Năsăud şi aprobarea Regulamentului de Organizare şi Funcţionare (ROF) al acestuia, cu modificările și completările ulterioare;

- raportul nr. IBa/1354 din 27.01.2016 al Comisiei de administrație;

- raportul nr. IBa/1355 din 27.01.2016 al Comisiei economice; 
- raportul nr. IBa/1356 din 27.01.2016  al Comisiei de cultură;
- raportul nr. IBa/1357 din 27.01.2016 al Comisiei de urbanism.
În temeiul prevederilor art. 14, art. 91 alin. (1) lit. b) şi alin. (3) lit. d), art. 97 alin. (1) şi art. 115 alin. (1) lit. c) din Legea nr. 215/2001 privind administrația publică locală, republicată, cu modificările și completările ulterioare,

HOTĂRĂȘTE:

Art.1. Se aprobă Programul Cadru de Implementare a Strategiei de dezvoltare a Județului Bistrița-Năsăud pentru perioada 2014-2020, conform anexei care face parte integrantă din prezenta hotărâre.

Art.2. (1) Obiectivele şi acțiunile prevăzute în Programul cadru de implementare a Strategiei de dezvoltare a județului Bistriţa-Năsăud pentru perioada 2014-2020 se vor concretiza la nivelul structurilor administrațiilor publice locale și instituțiilor publice cu responsabilități în realizarea lor.


(2) Autoritățile administrației publice locale vor iniția și implementa ca urmare a aprobării Programului cadru de implementare a Strategiei județului Bistrița-Năsăud următoarele activități:
a) Organizarea grupurilor de lucru aferente celor șapte subzone strategice de lucru sub coordonarea a câte unui președinte de grup pentru fiecare subzonă, pentru a stabili modul de lucru și responsabilitățile specifice aferente fiecărui proiect integrat și tuturor subproiectelor aferente;

b) Includerea proiectelor teritoriale integrate în strategiile locale;

c) Includerea proiectelor teritoriale integrate în Planurile Urbanistice Generale și actualizarea corespunzătoare a Regulamentelor Locale de Urbanism;

d) Includerea proiectelor teritoriale integrate în Planul de Amenajare a Teritoriului Județului Bistrița-Năsăud;

e) Elaborarea Planurilor Urbanistice Zonale aferente sub-proiectelor componente ale proiectelor teritoriale integrate;

f) Organizarea de întâlniri de lucru pentru a stabili prioritizarea proiectelor aflate în responsabilitatea subzonelor specifice;

g) Identificarea amplasamentelor, asigurarea documentelor privind proprietatea asupra terenurilor;

h) Pregătirea Studiilor de Fezabilitate, Documentațiilor de Avizare a Lucrărilor de Intervenție și Proiectelor Tehnice, după caz, în vederea elaborării cererilor de finanțare;

i) Promovarea proiectelor strategice către: ministerele de resort, Autoritățile de Management relevante, Agenția de Dezvoltare a Regiunii Nord-Vest și regiunile vecine în vederea pregătirii pentru finanțare a proiectelor specifice.

Art.3. (1) Coordonarea şi monitorizarea Programului cadru de implementare a Strategiei de dezvoltare a județului Bistrița-Năsăud pentru perioada 2014-2020 va fi asigurată de către instituția Arhitectului Șef al județului Bistriţa-Năsăud și Direcția dezvoltare durabilă și relații externe.


(2) Parteneriatul intersectorial pentru implementarea strategiei, a cărui structură, responsabilități și mod de funcționare au fost aprobate prin Hotărârea Consiliului Județean Bistrița-Năsăud nr. 150/26.11.2014 privind aprobarea Proiectului Acordului de parteneriat interinstituțional și - Regulamentului de funcționare al parteneriatului interinstituțional pentru dezvoltarea durabilă a județului Bistrița-Năsăud pentru perioada 2014-2020, va contribui în mod corespunzător în cadrul procesului de implementare, monitorizare, control și actualizare a Programului cadru de implementare a Strategiei de dezvoltare a județului, prin structurile sale, respectiv:

a) Consiliul Director al Parteneriatului;
b) Grupurile de Lucru;
c) Unitatea de Administrare a Strategiei. 

(3) În cadrul procesului de implementare, monitorizare, control și actualizare a Programului cadru de implementare a Strategiei de dezvoltare a județului Bistriţa-Năsăud pentru perioada 2014-2020 şi a Proiectelor integrate pentru dezvoltarea economică a județului Bistrița-Năsăud, vor contribui toate direcțiile și serviciile relevante ale aparatului de specialitate din cadrul Consiliului Județean, precum și instituțiile subordonate și asociațiile de dezvoltare intercomunitară din care face parte consiliul județean, potrivit structurilor specifice în care sunt implicate, respectiv:
a) Unitatea de Administrare a Strategiei, în activitățile generale și specifice de administrare a procesului, formarea echipelor pe subzone strategice, abordarea proiectelor intersectoriale, colaborarea cu grupurile de lucru, monitorizarea generală la nivelul județului, actualizarea strategiei și a programului de implementare, relația cu Consiliul Director al Parteneriatului etc.;
b) Comisia Tehnică de Amenajarea Teritoriului și Urbanism, în legătură cu actualizarea strategiei, a Planului de Amenajarea Teritoriului și integrarea prevederilor acestora privind proiectele teritoriale integrate în Planurile Generale de Urbanism, strategiile locale, Planurile de Amenajarea Teritoriului Zonal, Planurile Urbanistice Zonale etc.;
c) Comitetul de Pilotaj, în legătură cu actualizarea listei de proiecte ale Consiliului Județean Bistrița-Năsăud și ale instituțiilor subordonate și pregătirea acestora pentru înaintarea spre finanțare;
d) Consiliul Tehnico - Economic, în legătură cu verificarea documentațiilor tehnice aferente proiectelor de investiții.

Art.4. Anual se vor prevedea sume în bugetul judeţului Bistriţa-Năsăud, precum şi a instituţiilor subordonate implicate, pentru realizarea măsurilor cuprinse în Planul de implementare a Strategiei de dezvoltare a județului Bistriţa-Năsăud pentru perioada 2014-2020.

Art.5. Șefii structurilor de specialitate din cadrul Consiliului Județean Bistrița-Năsăud vor lua măsuri pentru punerea în aplicare a Programului cadru de implementare a Strategiei de dezvoltare a județului Bistriţa-Năsăud pentru perioada 2014-2020, prin completarea atribuțiilor din Regulamentul de organizare şi funcţionare al aparatului de specialitate al Consiliului Judeţean Bistriţa-Năsăud ce revin fiecărei structuri conform acestuia și actualizarea fișelor de post ale personalului din cadrul aparatului de specialitate al Consiliului Judeţean Bistriţa-Năsăud.

Art.6. Prezenta hotărâre se aduce la cunoştinţă publică prin publicarea pe pagina de internet www.portalbn.ro.

Art.7. Prezenta hotărâre a fost adoptată cu un număr de 29 voturi «pentru».

Art.8. Cu ducerea la îndeplinire a prevederilor prezentei hotărâri se încredinţează Instituția Arhitectului Șef din cadrul Consiliului Județean Bistrița-Năsăud, Direcția dezvoltare durabilă și relații externe și Direcţia economică din cadrul Consiliului Judeţean Bistriţa-Năsăud.

Art.9. Prezenta hotărâre se comunică de către Serviciul administraţie şi relaţii publice cu:

- Compartiment cabinet președinte;

- Administrator public;

- Arhitect șef;

- Direcţia economică;

- Direcția dezvoltare durabilă și relații externe;

- Unităţile administrativ-teritoriale de pe raza judeţului Bistriţa-Năsăud;

- Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN
 Contrasemnează:
SECRETARUL JUDEŢULUI,
 MICA OPREA
Nr. 13
Din 27.01.2016
B.I.P./M.S.P./I.P/5 ex.
5

